TQR พัฒนาประกันภัยรูปแบบใหม่ มั่นใจรายได้ปีนี้โต 10-20%
TQR เดินหน้าพัฒนาประกันภัยรูปแบบใหม่ ทั้งการประกันภัยไซเบอร์ การประกันภัยพืชผล การประกันภัยปศุสัตว์ และรถไฟฟ้า EV หวังตอบโจทย์ความต้องการลูกค้า-ผู้บริโภค มั่นใจรายได้ปีนี้โต 10-20%
TQR เดินหน้าพัฒนาประกันภัยรูปแบบใหม่ ทั้งการประกันภัยไซเบอร์ การประกันภัยพืชผล การประกันภัยปศุสัตว์ และรถไฟฟ้า EV มั่นใจรายได้ปีนี้โต 10-20%
3 ธ.ค. 2564

นายชนะพันธุ์ พิริยะพันธุ์ ประธานเจ้าหน้าที่บริหาร และนางยุพเรศ พิริยะพันธุ์ รองประธานเจ้าหน้าที่บริหาร บริษัท ที คิว อาร์ จำกัด (มหาชน) หรือ TQR ร่วมนำเสนอข้อมูลผลการดำเนินงานงวดไตรมาส 3/2564 และแผนการดำเนินธุรกิจในงานบริษัทจดทะเบียนพบผู้ลงทุน Opportunity Day ผ่านระบบ Video Conference โดยระบุว่า แผนการดำเนินธุรกิจในไตรมาส 4/2564 บริษัทฯ มุ่งเน้นพัฒนาประกันภัยรูปแบบใหม่ๆ ร่วมกับบริษัทประกันภัยชั้นนำ ทั้งการประกันภัยไซเบอร์ การประกันภัยพืชผล การประกันภัยปศุสัตว์ และรถไฟฟ้า EV เพื่อตอบโจทย์ความต้องการลูกค้า-ผู้บริโภค รวมทั้งมุ่งเน้นพัฒนาบุคลากร เครื่องมือ ระบบและกระบวนการทำงานต่างๆ เพื่อให้บริการคู่ค้าอย่างมีประสิทธิภาพสูงสุด โดยบริษัทมั่นใจว่ารายได้ปีนี้จะเติบโต 10-20%